**Prin urmare nu mă mai iubeşti**

*Radu Stanca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin urmare nu mă mai iubeşti,

nu mai vrei comori înflăcărate,

vrei de-acum comori adevărate,

fapte, nu himere şi poveşti.

Zici acum că toate-au un sfârşit,

zici acum că toate-au fost doar daruri,

vrei pesemne dincolo de geamuri

să mă faci să cred că ai murit.

Ai dreptate, alte limbi vorbeam

şi-alte zări ţinteam cu-aceleaşi vorbe

sub tristeţi şi lacrimi monocorde

două frunţi străine-ncrucişam.

Şi cu toate-acestea am să-ţi port

o frumoasă aducere aminte,

printre zeci şi sute de cuvinte

număr azi cu tine încă-un mort.

Prin urmare nu mă mai iubeşti.